पाएं अपने शहर की ताज़ा ख़बरें और फ्री ई-पेपरडाउनलोड करें
सोमालिया सरकार ने क्रिसमस का जश्न मनाने पर रोक लगा दी है. सरकार ने चेताया कि इससे देश की मुस्लिम आस्थाओं को ख़तरा हो सकता है.
धार्मिक मामलों के मंत्रालय के एक अधिकारी के अनुसार यह पर्व \'किसी भी तरह से इस्लाम से जुड़ा हुआ नहीं है.\'
सुरक्षाकर्मियों को ऐसे किसी भी जश्न पर नज़र रखने की हिदायत दी गई है.
हालांकि पर्यटकों को अपने घरों में जश्न मनाने की छूट है, लेकिन होटल और सार्वजनिक स्थलों पर इसकी मनाही है.
स्थानीय ख़बरों के अनुसार सोमालिया ने वर्षों तक गृहयुद्ध झेला है. इस दौरान कई सोमालियाई विदेशों में बस गए थे, जो अब वापसी के साथ पश्चिमी सांस्कृतिक चीज़ें ला रहे हैं.
सरकार के अनुसार इसे रोकने के लिए यह क़दम उठाया गया है.
सोमालिया ने 2009 में शरिया क़ानून अपनाया था जिसके बाद यहां बड़े स्तर पर क्रिसमस नहीं मनाया जाता.
फिर भी अब तक कुछ जगहों पर क्रिसमस पार्टी होती थीं. अब उनकी संभावना भी ख़त्म हो गई है.
(बीबीसी हिंदी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn